Caiet de sarcini

ANUNȚ REPETAT DE PARTICIPARE
privind achiziționarea serviciilor de consultanță în cadrul proiectului 
[bookmark: _Hlk163660922]„Planul de implementare a Amendamentului de la Kigali HFC (KIP), etapa I, tranșa 1”

	Denumirea proiectului
Proiectul „Planul de implementare a Amendamentului de la Kigali HFC (KIP), etapa I, tranșa 1”
Proiectul este finanțat de către Fondul Multilateral pentru implementarea Protocolului de la Montreal prin intermediul UNEP și este implementat de către I.P. „Oficiul Național de Implementare a Proiectelor în Domeniul Mediului” a Ministerului Mediului.


	Denumirea serviciilor de consultanță
Servicii de consultanță pentru elaborarea cadrului legislativ și de reglementare. 


1.	Scurtă descriere a proiectului
[bookmark: _Hlk47951389]Republica Moldova a devenit parte la Convenția pentru protecția stratului de ozon (Viena, 22 martie 1985) și la Protocolul de la Montreal referitor la substanțele care distrug stratul de ozon (Montreal, 16 septembrie 1987) in 1996 (Hotărârea Parlamentului Republicii Moldova nr. 966-XIII din 24 iulie 1996). 
Pentru respectarea angajamentelor asumate față de Convenția de la Viena și a restricțiilor Protocolului de la Montreal, autoritatea centrală pentru resurse naturale și mediu a elaborat Programul național de suprimare eșalonată a clorofluorocarburilor (CFC), în calitate de substanțe ce distrug stratul de ozon (SDO), aprobat prin Hotărârea Guvernului nr. 1064 din 11 noiembrie 1999. 

Principalele realizările ale Republicii Moldova în implementarea Convenției de la Viena și a Protocolului de la Montreal țin de elaborarea și implementarea:
1. Programului național de suprimare eșalonată a clorofluorocarburilor (CFC), aprobat prin HG Nr. 1064 din 11 noiembrie 1999, care avea obiectivul suprimării eșalonate către anul 2010 a 73,3 tone de substanțe ce distrug stratul de ozon (SDO) din Anexa A, Grupa I (clorofluorocarburi). 
2. Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon (Legea Nr. 852-XV din 14.02.2002). 
3. Programului de suprimare eșalonată a hidroclorofluorocarburilor  (HCFC) pentru anii 2016-2040 si Planul de acțiuni pentru implementarea acestuia in anii 2016-2020, aprobat prin Hotărârea Guvernului nr. 856 din 13.07.2016, care stabilește scopurile, obiectivele și acțiunile necesare creării unui sistem integrat de reglementare, gestionare, supraveghere și control al utilizării hidroclorofluorocarburilor, a produselor și echipamentelor ce conțin astfel de substanțe pentru realizarea angajamentelor asumate de către Republica Moldova în conformitate cu tratatele internaționale privind substanțele care distrug stratul de ozon la care este parte. Obiectivul general al Programului este eliminarea completă, până în anul 2040, a hidroclorofluorocarburilor (HCFC) enumerate în Grupa I din anexa C la Protocolul de la Montreal prin realizarea activităților de suprimare eșalonată a acestora, în conformitate cu orarul stabilit, și prin conștientizarea publicului larg privind consumul acestor tipuri de hidroclorofluorocarburi și prin susținerea măsurilor ce urmează a fi efectuate. 

Protocolul de la Montreal reglementează în mod eficient producția și consumul de substanțe care distrug stratul de ozon (ODS) din 1989. Amendamentul de la Kigali a adăugat hidrofluorocarburile (HFC) cu potențial de încălzire globală pe lista de substanțe controlate. La nivel global s-au acumulat stocuri mari de substanțe controlate uzate și nedorite, care sunt eliberate continuu în atmosferă din aceste stocuri. Aceste emisii dăunează stratului de ozon și contribuie la încălzirea globală. Stocurile de substanțe controlate nu sunt reglementate de Protocolul de la Montreal. Colectarea, recuperarea și eliminarea (reciclare, valorificare, distrugere) a substanțelor reglementate utilizate sau nedorite reprezintă o provocare pentru țările în curs de dezvoltare.
Obiectivul proiectului:
Proiectul are ca obiectiv suportul Republicii Moldova în implementarea prevederilor amendamentului de la Kigali la Protocolul de la Montreal referitor la substanțele care distrug stratul de ozon și anume înghețarii consumului de HFC la nivelul de referință pentru perioada anilor 2024-2028 în vederea obținerii unei reduceri cu 10% a valorii de referință în anul 2029.

Activitățile proiectului:
Următoarele activități sunt planificate a fi realizate reieșind din obiectivul proiectului: 
1. Consolidarea cadrului legislativ, de politici și reglementare 
2. Consolidarea capacităților funcționarilor vamali, brokerilor vamali și a operatorilor economici 
3. Consolidarea capacităților tehnicienilor RAC și inspectorilor de mediu 
4. Consolidarea capacităților tehnice pentru gestionarea instalațiilor de refrigerare 
5. Comunicare, diseminare a informațiilor, sensibilizare și informare 

La 3 martie 2023, a fost adoptată Legea nr. 43/2023 privind gazele fluorurate cu efect de seră, care stabilește cadrul juridic pentru implementarea măsurilor de reducere a emisiilor de gaze fluorurate cu efect de seră, contribuind la atenuarea schimbărilor climatice și protecția mediului, precum și pentru implementarea Amendamentului de la Kigali la Protocolul de la Montreal.

Totodată, în februarie 2024, Uniunea Europeană a adoptat Regulamentul (UE) 2024/573 privind gazele fluorurate cu efect de seră (denumit în continuare Regulamentul UE privind gazele fluorurate cu efect de seră), care abrogă Regulamentul (UE) nr. 517/2014 și introduce măsuri mai stricte privind reducerea treptată a hidrofluorocarburilor (HFC). Noul regulament prevede accelerarea eliminării treptate a HFC-urilor, inclusiv obiectivul eliminării totale a acestora până în anul 2050, precum și promovarea tranziției către tehnologii bazate pe agenți frigorifici naturali și alternative cu impact climatic redus.

În acest context, Guvernul Republicii Moldova urmează să ajusteze cadrul normativ național existent la noile prevederi ale Regulamentului (UE) 2024/573 privind gazele fluorurate cu efect de seră, inclusiv prin:
1. Elaborarea proiectului de lege pentru modificarea Codului Contravențional și Codului Penal, precum și a Notei de fundamentare.
2. Elaborarea proiectului hotărârii Guvernului privind modificarea Regulamentul cu privire la formarea și atestarea specialiștilor în domeniul tehnicii frigului care conține hidroclorofluorocarburi și gaze fluorurate cu efect de seră, aprobat prin Hotărârea Guvernului nr. 483/2019.
3. Elaborarea tabelelor de concordanță relevante în conformitate cu prevederile la Regulamentul privind armonizarea legislației Republicii Moldova cu legislația Uniunii Europene nr.1171/2028.
2. Scopul angajării consultantului național:
Obiectivul serviciilor de consultanță vizează realizarea prevederilor Activității nr.1 din proiect și anume acordarea suportului Ministerului Mediului pentru ajustarea cadrului normativ la prevederile noului Regulament (UE) 2024/573 privind gazele fluorurate cu efect de seră.

Livrabilele vor fi elaborate în strânsă coordonare cu Ministerul Mediului, I.P. „Oficiul național de implementare a proiectelor de mediu” și coordonatorul Unității Naționale a Protocolului de la Montreal.
Expertul pe legislație urmează să furnizeze următoarele rezultate în conformitate cu calendarul și volumul de lucru anticipat identificat mai jos:

	Nr.
	Livrabile
	Termenul limită
	Nr. estimativ a zilelor

	1.
	1. Proiect de lege pentru modificarea Codului Contravențional și Codului Penal, precum și Notei de fundamentare.

2. Proiectul hotărârii Guvernului privind modificarea „Regulamentul cu privire la formarea și atestarea specialiștilor în domeniul tehnicii frigului care conține hidroclorofluorocarburi și gaze fluorurate cu efect de seră”, aprobat prin Hotărârea Guvernului nr. 483/2019.


3. Tabele de concordanță relevante în conformitate cu prevederile la Regulamentul privind armonizarea legislației Republicii Moldova cu legislația Uniunii Europene nr.1171/2028.

Pentru monitorizarea realizării în termen a acțiunilor întreprinse, consultantul va prezenta rapoarte de progres la care vor anexa proiectele documentelor elaborate.
a. Proiectele documentelor vor fi livrate în limba română.
b. Comunicarea și documentele proiectului vor fi în limba română.

3. Competenţe:
Competențe funcționale
· [bookmark: _Hlk85796606]Abilități bune de comunicare orală și scrisă în limbile română și rusă.
· Abilități excelente de comunicare orală și prezentare a informațiilor.
· Capacități de lucru în echipă și de gestionare a presiunii impuse de respectarea unor termene limită.

Cerințe lingvistice:
· Cunoașterea limbii române, scrisă și verbal, la nivel avansat este obligatorie. Cunoașterea limbii engleze, ruse și/sau  alte limbi de circulație internațională, va constitui un avantaj.

Criteriile  de calificare
· Diplomă de studii universitare (master sau echivalent) în drept, și/sau  alte domenii relevante.
· Experiență de cel puțin 5 (cinci) ani în domeniul relevant;
· Cunoașterea Protocolului de la Montreal și a politicilor și acordurilor sale asociate;
· Cunoașterea legislației și reglementărilor internaționale referitoare la vamă / import / export, protecția mediului și ODS, este un avantaj.
· Abilități excelente de analiză și sinteză, prelucrare și analiza datelor, formularea concluziilor și recomandărilor;

4.	Oferta tehnică și financiară
Oferta tehnică va include:
[bookmark: _Hlk106121729]1. Buletin de identitate;
2. CV-ul aplicantului;
3. Scrisoare de intenție;
4. Acte privind confirmarea capacității / experienței anterioare în elaborare unor acte similare
Oferta financiară va include costul integral pentru activitățile prestate conform descrierilor de la punctele 1 și 2. 

Părțile interesate vor depune ofertele pînă la 05.06.2026, orele 17.00 la adresele de e-mail: cancelaria@onipm.gov.md și olesea.cotoman@onipm.gov.md.

